
2. pielikums 
Atklāta konkursa ar ID Nr. RVP PAD 2026/10
nolikumam

Tehniskā specifikācija
[bookmark: _Hlk150324786]„Priekšlikumi Rīgas vēsturiskā centra un tā aizsardzības zonas teritorijas plānojuma risinājumiem vides jomā un ietekmes uz vidi stratēģiskais novērtējums”

1. Pakalpojuma pamatojums un apraksts  
[bookmark: _Hlk140163374][bookmark: _Hlk151574103][bookmark: _Hlk151573813][bookmark: _Hlk151029266][bookmark: _Hlk151126044][bookmark: _Hlk151021703]Pamatojoties uz Rīgas domes 29.06.2023. lēmumu Nr. RD-23-2707-lē „Par Rīgas vēsturiskā centra un tā aizsardzības zonas teritorijas plānojuma izstrādes uzsākšanu”, Rīgas valstspilsētas pašvaldības Pilsētas attīstības departaments (turpmāk – Pasūtītājs) ir uzsācis jauna teritorijas plānojuma (turpmāk – Teritorijas plānojums) izstrādi Rīgas vēsturiskajam centram un tā aizsardzības zonai (turpmāk – RVC un tā AZ). 
RVC un tā AZ ir Apvienoto Nāciju Izglītības, zinātnes un kultūras organizācijas (UNESCO) Pasaules mantojuma vieta „Rīgas vēsturiskais centrs” (Nr. 852) kopā ar tai noteikto aizsardzības zonu. Šajā teritorijā atrodas valsts aizsargājamie kultūras pieminekļi „Rīgas pilsētas vēsturiskais centrs” (Nr. 7442) un „Ķīpsalas vēsturiskā apbūve” (Nr. 8327). RVC un tā AZ ievēro uz UNESCO Pasaules mantojuma saglabāšanu un attīstību attiecināmās starptautiskās konvencijas, deklarācijas un rekomendācijas, kā arī pašvaldības kopējo ilgtspējīgas attīstības mērķu pamatnostādnes. 
Teritorijas plānojuma mērķis ir veicināt Rīgas vēsturiskā centra kā UNESCO Pasaules mantojuma vietas un tā aizsardzības zonas ilgtspējīgas attīstības mērķu sasniegšanu, vienlaikus veidojot dzīvotspējīgu un mūsdienu sabiedrības prasībām atbilstošu pilsētvidi, lai saglabātu Rīgas centram raksturīgo kultūrvēsturisko vidi un vērtības, vienlaikus nodrošinot kvalitatīvas jaunās arhitektūras radīšanu un augstvērtīgu pilsētvides dizainu, kā arī radot vēsturiskajai pilsētvidei atbilstošas iespējas klimatneitralitātes, resursu ekonomijas un atjaunīgās enerģijas mērķu integrēšanai vēsturiskajā apbūvē un nodrošinātu RVC un tā AZ aizsardzību pret klimata pārmaiņu un cilvēku darbības radītajiem riskiem u.c. ar iepriekš minētā Rīgas domes lēmumu apstiprinātā darba uzdevumā minētie mērķi. Teritorijas plānojums noteiks prasības teritorijas izmantošanai un apbūvei. 
2. Atbilstība normatīvajiem aktiem
Teritorijas plānojumu RVC un tā AZ, Rīgas valstspilsētas daļai izstrādā, pamatojoties uz Rīgas vēsturiskā centra saglabāšanas un aizsardzības likumu. Saskaņā ar Ministru kabineta 23.03.2004. noteikumu Nr. 157 „Kārtība, kādā veicams ietekmes uz vidi stratēģiskais novērtējums” (turpmāk – MK noteikumi Nr. 157) 2.2.1. apakšpunktu Teritorijas plānojumam nepieciešams veikt ietekmes uz vidi stratēģisko novērtējumu (turpmāk – SIVN) un izstrādāt tā vides pārskatu, kas veicams Teritorijas plānojuma sagatavošanas laikā.
Veicot SIVN Teritorijas plānojumam un izstrādājot vides pārskatu, ņem vērā likuma „Par ietekmes uz vidi novērtējumu” 23.4 un 23.5 pantā un MK noteikumu Nr. 157 7.1 un 8. punktā noteiktās prasības, kā arī ar Rīgas domes 29.06.2023. lēmumu Nr. RD-23-2707-lē „Par Rīgas vēsturiskā centra un tā aizsardzības zonas teritorijas plānojuma izstrādes uzsākšanu” apstiprinātā darba uzdevuma prasības Teritorijas plānojuma izstrādei un Valsts vides dienesta atļauju pārvaldes, Dabas aizsardzības pārvaldes un Veselības inspekcijas nosacījumos izvirzītās prasības un Vides pārraudzības valsts biroja (VPVB[footnoteRef:2]) norādītās prasības.  [2:  Vides pārraudzības valsts birojs kopš 01.02.2025.g. reorganizācijas – Enerģētikas un vides aģentūra, kas kopš 01.10.2025 ir iekļauta Valsts vides dienesta struktūrā.] 

3. Pakalpojuma mērķi
Integrēt vides aizsardzības apsvērumus teritorijas plānošanas procesā, nodrošinot ilgtspējīgu Teritorijas plānojuma risinājumu izstrādi vēsturiskā pilsētvidē, novēršot vai pēc iespējas samazinot iespējamo nelabvēlīgo ietekmi uz RVC un tā AZ pilsētvides kvalitāti un kultūrvēsturisko vidi.
4. Darba uzdevumi
4.1. Saskaņot ar Pasūtītāju detalizētu pakalpojuma veikšanas metodiku un darba organizācijas plānu:
4.1.1. nepieciešamo datu ieguvei, apstrādei un aktualizācijai Teritorijas plānojuma risinājumu sagatavošanai vides jomā un vides pārskata izstrādei;
4.1.2. spēkā esošā RVC un tā AZ teritorijas plānojuma izvērtējumam un Teritorijas plānojuma risinājumu sagatavošanai vides jomā;
4.1.3. vides pārskata sagatavošanai SIVN tvēruma kontekstā;
4.1.4. sadarbībai ar Pasūtītāju, tostarp, konsultācijām Teritorijas plānojuma izstrādē;
4.1.5. detalizētu pakalpojuma veikšanas laika grafiku.
4.2. [bookmark: _Hlk210905286]Izvērtēt spēkā esošā RVC un tā AZ teritorijas plānojuma risinājumus, kas attiecas uz vides jomu, tostarp, nosacījumus vides ekoloģiskās kvalitātes uzlabošanai, un izstrādāt priekšlikumus Teritorijas plānojuma risinājumiem energoefektivitātes, klimatneitralitātes un vides risku jomā, tostarp:
4.2.1. izvērtēt Daugavas upju baseinu apgabala apsaimniekošanas plānu 2022.-2027. gadam, aktuālāko informāciju par ūdens kvalitāti no Latvijas Vides, ģeoloģijas un meteoroloģijas centra ikgadējiem ūdens kvalitātes pārskatiem un izstrādāt prasības ūdensobjektu apsaimniekošanai, tiktāl, cik tas attiecināms uz Teritorijas plānojuma regulējumu; 
4.2.2. izstrādāt priekšlikumu virszemes ūdensobjektu aizsargjoslu noteikšanai, ņemot vērā aktuālākos datus par applūstošajām teritorijām;
4.2.3. izvērtēt un aktualizēt informāciju par RVC un tā AZ teritorijā esošajiem riska objektiem un teritorijām, izstrādāt prasības riska teritoriju un objektu turpmākai izmantošanai;
4.2.4. izvērtēt šādas spēkā esošo RVC un tā AZ teritorijas izmantošanas un apbūves noteikumu (turpmāk – RVC AZ TIAN) sadaļas – Inženiertehniskā teritorijas sagatavošana; Meliorācija; Būvniecība piesārņotās teritorijās; Rūpniecisko avāriju riska un ietekmes uz vidi novērtējums; Noteikumi transportlīdzekļu novietnēm; Prasības degvielas uzpildes stacijām; Pazemes būves un pazemes stāvi; Aizsardzība pret troksni; Prasības gaisa kvalitātes uzlabošanai; Atkritumu apsaimniekošana un izstrādāt priekšlikumus nepieciešamajām izmaiņām spēkā esošajā regulējumā, ņemot vērā RVC AZ TIAN piemērošanas praksi – Pasūtītāja apkopoto informāciju par sniegtajiem RVC AZ TIAN normu skaidrojumiem un aktuālāko tiesvedību;
4.2.5. sniegt vērtējumu par spēkā esošā RVC un tā AZ teritorijas plānojuma risinājumiem un prasībām kopumā saistībā ar iespējamo negatīvo ietekmju uz pilsētvidi novēršanu un samazināšanu;
4.2.6. izvērtēt atbilstoši kompetencei spēkā esošo lokālplānojumu un detālplānojumu risinājumus un to īstenošanu vides kvalitātes kontekstā un izstrādāt priekšlikumus šo plānošanas dokumentu prasību integrācijai Teritorijas plānojumā; 
4.2.7. sniegt izvērtējumu atbilstoši kompetencei par Pasūtītāja sagatavoto pārskatu par institūciju nosacījumiem vides kvalitātes kontekstā;
4.2.8. sniegt izvērtējumu atbilstoši kompetencei par Pasūtītāja sagatavoto pārskata par sabiedrības ierosinājumu iekļaušanu/ noraidīšanu Teritorijas plānojumā;
4.2.9. izvērtēt pielikumā A minēto pētījumu priekšlikumus, kas attiecas uz vides jomu un sniegt priekšlikumus to integrēšanai Teritorijas plānojuma risinājumos un TIAN regulējumā. 
4.3. Izstrādāt vides pārskatu, iekļaujot MK noteikumos Nr. 157 paredzēto aspektu raksturošanai nepieciešamo informāciju:
4.3.1. saskaņot SIVN tvērumu un izvērtējamos aspektus ar kompetentajām iestādēm atbilstoši MK noteikumu Nr. 157 7.1 punktā noteiktajai kārtībai un vadlīnijām par tvēruma noteikšanu[footnoteRef:3]; [3:  https://www.vpvb.gov.lv/lv/jaunums/metodiskais-materials-tveruma-un-alternativu-noteiksanai-un-butiskuma-izvertejumam-strategiska-ietekmes-uz-vidi-novertejuma-ietvaros] 

4.3.2. sagatavot situācijas aprakstu;
4.3.3. sagatavot vides stāvokļa novērtējumu teritorijās, kuras Teritorijas plānojuma īstenošana var būtiski ietekmēt:
4.3.3.1. noteikt un kartogrāfiski attēlot šīs teritorijas, sniedzot pamatojumu par katru no tām;
4.3.3.2. sniegt rekomendācijas šo teritoriju attīstības nosacījumiem un Teritorijas plānojuma risinājumiem vai to koriģēšanai SIVN tvēruma kontekstā, ja tas nepieciešams;
4.3.3.3. sagatavot ar Teritorijas plānojumu saistīto vides problēmu raksturojumu un vērtējumu;
4.3.4. sagatavot Teritorijas plānojuma un tā alternatīvo scenāriju īstenošanas būtiskās ietekmes uz vidi novērtējumu:
4.3.4.1. veikt Teritorijas plānojuma un tā risinājumu iespējamo alternatīvu īstenošanas būtiskās ietekmes uz vidi novērtējumu atbilstoši MK noteikumos Nr. 157 noteiktajam tvērumam, alternatīvu izvēles metodiku saskaņojot ar Pasūtītāju;
4.3.4.2. noteikt risinājumus, lai novērstu vai samazinātu Teritorijas plānojuma un tā iespējamo alternatīvu īstenošanas būtisko ietekmi uz vidi; 
4.3.4.3. sagatavot iespējamo alternatīvu izvēles pamatojumu;
4.3.5. identificēt paredzētos (nepieciešamos) pasākumus Teritorijas plānojuma īstenošanas monitoringa sistēmas izveidošanai un tā nodrošināšanai SIVN tvēruma kontekstā;
4.3.6. sagatavot vides pārskatā ietvertās informācijas kopsavilkumu sabiedrībai viegli uztveramā teksta un grafisko ilustrāciju veidā (izvairoties no specifisku tehnisko aprakstu un terminu lietošanas);
4.3.7. sagatavot, iesniegt un prezentēt vides pārskata projektu Pasūtītājam izskatīšanai un akceptēšanai, lai uzsāktu sabiedrisko apspriešanu.
4.4. Nodrošināt vides pārskata projekta sabiedrisko apspriešanu vienlaicīgi ar Teritorijas plānojuma publisko apspriešanu, lai procedūras nedublētos un būtu saskaņotas, kā arī nodrošināt apspriešanas rezultātu iestrādi vides pārskatā:
4.4.1. iepriekš saskaņojot ar Pasūtītāju, sagatavot sabiedriskās apspriešanas materiālus un iesniegt Pasūtītājam (vides pārskatu iesiet cietos vākos un sagatavot planšetes, ja nepieciešams);
4.4.2. prezentēt sagatavoto vides pārskata projektu apspriešanas sanāksmēs un atbildēt uz interesentu jautājumiem;
4.4.3. nodrošināt sabiedriskās apspriešanas priekšlikumu apkopošanu un izvērtēšanu;
4.4.4. sniegt rekomendācijas Teritorijas plānojuma redakciju koriģēšanā, ņemot vērā izvērtētos priekšlikumus.
4.5. Sagatavot precizēto vides pārskatu:
4.5.1. nodrošināt vides pārskata projekta precizēšanu atbilstoši tā sabiedriskās apspriešanas un Teritorijas plānojuma publiskās apspriešanas laikā saņemtajiem komentāriem un priekšlikumiem;
4.5.2. iesniegt Pasūtītājam pēc sabiedriskās apspriešanas precizēto vides pārskata projektu, ja nepieciešams, veikt tajā korekcijas atbilstoši Pasūtītāja norādījumiem;
4.5.3. nodrošināt, ka precizētais vides pārskats un Teritorijas plānojuma projekts ir pieejams sabiedrībai izpildītāja tīmekļvietnē un iesniegt vides pārskatu Valsts vides dienestam (turpmāk – VVD) atzinuma sniegšanai;
4.5.4. veikt vides pārskata pārstrādāšanu atbilstoši VVD atzinumā norādītajām novēršamajām nepilnībām (ja tādas saņemtas) un iesniegt Pasūtītājam akceptēšanai pārstrādāto vides pārskatu, kurā ņemti vērā VVD atzinuma komentāri un izmaiņas Teritorijas plānojumā, kas veiktas atbilstoši VVD atzinumā sniegtajiem iebildumiem (ja tādi saņemti) un citus SIVN procesā radušos dokumentus, tostarp atkārtotu VVD atzinumu (ja tāds ir nepieciešams).
4.6. Sagatavot ietekmes uz vidi stratēģisko novērtējumu  un aktualizēt tā vides pārskatu Teritorijas plānojuma redakcijai u.c. redakcijām, ja nepieciešams:
4.6.1. veikt korekcijas vides pārskatā, kas izriet no Teritorijas plānojuma redakcijā veiktajām izmaiņām (izstrādājot pilnveidoto Teritorijas plānojuma redakciju u.c. redakcijas, ja nepieciešams), tostarp precizējot informāciju par esošo vides stāvokli atbilstoši aktuālajiem (jaunākajiem pieejamajiem) datiem un izvērtējot iespējamās vides stāvokļa izmaiņas;
4.6.2. ja nepieciešams:
4.6.2.1. nodrošināt vides pārskata sabiedrisko apspriešanu;
4.6.2.2. saņemt atkārtotu VVD atzinumu par aktualizēto vides pārskatu;
4.6.2.3. veikt vides pārskata pārstrādāšanu atbilstoši VVD atzinumam;
4.6.3. iesniegt Pasūtītājam akceptēšanai aktualizēto vides pārskatu.
4.7. Pakalpojuma veikšanu organizēt, saskaņojot darbības ar Teritorijas plānojuma izstrādes procesu, kura norisi nodrošina Pasūtītājs. Tā ietvaros veikt šādus uzdevumus:
4.7.1. [bookmark: _Hlk151028768]izpildīt – Enerģētikas un vides aģentūras (bij. Vides pārraudzības valsts biroja) 10.08.2023. vēstulē Nr. 4-01/968/2023 „Par stratēģisko ietekmes uz vidi novērtējumu”, VVD Atļauju pārvaldes 27.09.2023. vēstulē Nr. 11.2/AP/10505/2023, Veselības inspekcijas 12.09.2023. vēstulē Nr. 2.4.5.-1./7205 un Dabas aizsardzības pārvaldes vēstulē 06.10.2023. Nr. 4.8/6219/2023-N norādītās prasības un veikt citus uzdevumus atbilstoši normatīvo aktu regulējumam;
4.7.2. nodrošināt SIVN vides pārskata izstrādei nepieciešamo datu ieguvi, apstrādi un aktualizāciju;
4.7.3. nodrošināt praktisku līdzdalību Teritorijas plānojuma izstrādes procesā: 
4.7.3.1. piedalīties darba sanāksmēs, kā arī sabiedrības līdzdalības pasākumos, darbsemināros (sanāksmes ar pašvaldības un valsts iestāžu speciālistiem, nozares ekspertiem u.tml.) un citos pasākumos, nodrošinot konsultācijas un rekomendācijas tā risinājumu izstrādē:
4.7.3.1.1. par nepieciešamajām izmaiņām, izvērtējot esošo vides stāvokli – spēkā esošā RVC un tā AZ teritorijas plānojuma risinājumus, ņemot vērā attiecināmo augstāka līmeņa plānošanas dokumentu un tiesību aktu prasības, institūciju nosacījumus un VPVB norādītās prasības vides jomā;
4.7.3.1.2. par Teritorijas plānojuma risinājumiem vides jomā saistībā ar risinājumu iespējamo negatīvo ietekmju novēršanu vai samazināšanu;
4.7.3.1.3. par Teritorijas plānojuma visu redakciju pilnveidošanu;
4.7.3.2. veikt informācijas apmaiņu ar Pasūtītāju (u.c. iesaistītajiem Teritorijas plānojuma izstrādē – pētījumu veicējiem un Teritorijas plānojuma redakciju ārpakalpojumu sniedzējiem, ja nepieciešams);
4.7.3.3. sekot līdzi Teritorijas plānojuma redakciju risinājumu atbilstībai normatīvajiem aktiem SIVN tvēruma kontekstā, tostarp izmaiņām normatīvajos aktos, kas tiek izdarītas pakalpojuma sniegšanas laikā, un informēt Pasūtītāju par neatbilstībām, ja tādas tiek konstatētas;
4.7.3.4. veikt citus uzdevumus atbilstoši normatīvajiem aktiem un metodikai saskaņā ar tehniskās specifikācijas 4.1. punktā minēto, ja nepieciešams.
4.8. Pakalpojuma izpildei nodrošināt vismaz šādu speciālistu piesaisti: 
4.8.1. gaisa kvalitātes ekspertu;
4.8.2. trokšņu ekspertu; 
4.8.3. ekspertu ģeoloģijas un ūdens apsaimniekošanas jomā;
4.8.4. sugu un biotopu aizsardzības speciālistu.
5. Pakalpojuma rezultāti
Izstrādāti priekšlikumi Teritorijas plānojuma risinājumiem vides jomā un sagatavots ietekmes uz vidi stratēģiskā novērtējuma ziņojums, kurā izvērtēta Teritorijas plānojuma risinājumu iespējamā ietekme uz vidi un noteikti pasākumi nelabvēlīgās ietekmes novēršanai vai samazināšanai, nodrošinot vides aizsardzības prasību integrēšanu Teritorijas plānojumā.
6. Pakalpojuma izpildes termiņš
6.1. Kopējais pakalpojuma izpildes laiks: līdz Teritorijas plānojuma apstiprināšanai Rīgas domē, bet ne ilgāk kā līdz 31.12.2028. (Pielikumā B pievienots Teritorijas plānojuma un SIVN izstrādes laika grafiks (orientējošs));
6.2. Detalizētu pakalpojuma veikšanas laika grafiku, atbilstoši tehniskās specifikācijas 4.1.5. apakšpunktā paredzētajam ar Pasūtītāju saskaņo un iesniedz pakalpojuma izpildītājs.
7. Darba organizācija
7.1. Ne vēlāk kā 10 (desmit) darba dienu laikā no pakalpojuma līguma noslēgšanas dienas izpildītājs sagatavo un iesniedz Pasūtītājam saskaņošanai tehniskās specifikācijas 4.1. punktā minēto pakalpojuma veikšanas metodiku un darba organizācijas plānu. Pakalpojuma izpildes laikā, saskaņojot ar Pasūtītāju, darba organizācijas plānu iespējams aktualizēt un precizēt.
7.2. Izpildītājs iesniedz tehniskās specifikācijas 4.2. līdz 4.6. punktos noteiktās Pakalpojuma daļas rezultātus šādā kārtībā:
7.2.1. 15 (piecpadsmit) darba dienas pirms tehniskās specifikācijas 4.2., 4.3., 4.4. un 4.6. punktos minēto nodevumu sniegšanas termiņiem iesniedz pilnu attiecīgā nodevuma projektu;
7.2.2. pēc nodevuma saņemšanas Pasūtītājs 7 (septiņas) darba dienas vērtē nodevuma projekta atbilstību tehniskās specifikācijas prasībām. Nepilnību konstatēšanas gadījumā, Pasūtītājs sniedz Izpildītājam informāciju par novēršamajām nepilnībām; 
7.2.3. nākamo 8 (astoņu) darba dienu laikā Izpildītājs pilnveido nodevuma projektu un iesniedz Pasūtītājam pilnveidoto nodevumu kopā ar Izpildītāja parakstītu darbu/pakalpojumu pieņemšanas-nodošanas aktu. Iesniegtais nodevums tiek skatīts pakalpojuma līguma 5. daļā noteiktajā kārtībā. 
7.3. Izpildītājs nodrošina pakalpojuma risinājumu savstarpēju saskaņotību ar citiem Pasūtītāja īstenotiem vai izstrādes stadijā esošiem projektiem, kas tematiski saistīti ar pakalpojumu.
7.4. Izpildītājam pēc pakalpojuma līguma noslēgšanas jāvēršas Rīgas valstspilsētas pašvaldības aģentūrā „Rīgas digitālā aģentūra” ar datu pieprasījumu, par ko jānoslēdz atsevišķs licencēšanas līgums.
8. Pakalpojuma noformējums un formāts 
8.1. Pakalpojuma rezultāti noformējami atbilstoši Ministru kabineta 04.09.2018. noteikumos Nr. 558 „Dokumentu izstrādāšanas un noformēšanas kārtība” paredzētajam un iesniedzami Pasūtītājam grafiski un rakstiski latviešu valodā, sniedzot atsauces uz izmantotajiem informācijas avotiem un uz izmantoto pamatdatu autorību, kā arī grafiskajā daļā obligāti norādot lietotos (nosacītos) apzīmējumus.
8.2. Visi sagatavotie nodevumi (teksts, tabulas, kartes u.tml.) pamatā noformējami A4 lappuses formātā var būt arī A3 vai citā formātā, ko iespējams iesiet A4 formāta sējumā. Tie iesniedzami elektroniski un drukātā veidā.
8.3. [bookmark: _Hlk151569093]Elektroniskie dokumenti iesniedzami Word (.docx) un portatīvā dokumenta (PDF) formātā vai Excel (.xlsx) formātā. Vektordati iesniedzami sakārtoti failos vai datubāzēs File geodatabase (.gdb), Shapefile (.shp) vai (.dwg) formātā un prezentācijas (PPT) un portatīvā dokumenta (PDF) formātā, ja tiek iesniegtas karšu kompozīcijas, tās sagatavo (MXD) vai (APRX) formātā un karšu izdrukas – (JPEG) un (PDF).
8.4. Sagatavoto vides pārskatu, tā izstrādi pabeidzot pilnā apjomā, 3 (trīs) eksemplāros papīra formātā, ieskaitot oriģinālu, iesietus cietos vākos un pievienojot elektronisku dokumenta kopiju, iesniedz Pasūtītājam.

Tehniskā specifikācija izstrādāta 2025. gada februārī;
Tehniskā specifikācija atjaunota 2026. gada jūlijā

Pielikums A


Pakalpojuma izpildes gaitā izmantojamie materiāli

1. Starptautiskie dokumenti, konvencijas, hartas, likumi u.tml.:
1.1. UNESCO 1972. gada Konvencija par pasaules kultūras un dabas mantojuma aizsardzību;
1.2. UNESCO „Ieteikums par vēsturisko pilsētas ainavu” 10.11.2011.;
1.3. ICOMOS „Vadlīnijas ietekmes uz mantojumu novērtēšanai Pasaules kultūras mantojuma vietās”[footnoteRef:4]; [4:  https://www.iccrom.org/sites/default/files/2018-07/icomos_guidance_on_heritage_impact_assessments_for_cultural_world_heritage_properties.pdf] 

1.4. Apvienoto Nāciju organizācijas Ilgtspējīgas attīstības mērķi;
1.5. Rīgas vēsturiskā centra saglabāšanas un aizsardzības likums;
1.6. Ministru kabineta 08.03.2004. noteikumi Nr. 127 „Rīgas vēsturiskā centra saglabāšanas un aizsardzības noteikumi”;
1.7. Ministru kabineta 26.10.2021. noteikumi Nr. 720 „Kultūras pieminekļu uzskaites, aizsardzības, izmantošanas un restaurācijas noteikumi”.
2. [bookmark: _Hlk151572303]Rīgas valstspilsētas attīstības plānošanas dokumenti un projekti:
2.1. Rīgas ilgtspējīgas attīstības stratēģija līdz 2030. gadam;
2.2. Rīgas vēsturiskā centra un tā aizsardzības zonas teritorijas plānojums ar grozījumiem, kas pieņemti 18.06.2013.;
2.3. Rīgas teritorijas plānojums 15.12.2021.;
2.4. Lokālplānojumi un detālplānojumi Rīgas vēsturiskā centra un tā aizsardzības zonas teritorijā;
2.5. Rīgas valstspilsētas attīstības plānošanas dokumentu (2.1.-2.4. p.) ietekmes uz vidi stratēģiskie novērtējumi;
2.6. Adaptīva sabiedrībā balstīta bioloģiskās daudzveidības pārvaldība pilsētu teritorijās, lai uzlabotu ekosistēmu savienojamību un veselību (urbanLIFEcircles), PVM ID APS1132;
2.7. Dabā balstītu un viedo risinājumu portfeļa izstrāde un demonstrēšana pilsētu klimata noturības uzlabošanai Latvijā un Igaunijā (LIFE LATESTadapt), PVM ID APS1100;
2.8. Tematiskie plānojumi: 
2.8.1. Mājokļu attīstības tematiskais plānojums;
2.8.2. Uzņēmējdarbības funkciju nodrošināšanai nepieciešamo teritoriju tematiskais plānojums;
2.8.3. Valsts un pašvaldības funkciju nodrošināšanai nepieciešamo teritoriju tematiskais plānojums;
2.8.4. Transporta attīstības tematiskais plānojums;
2.8.5. Ūdens teritoriju un krastmalu tematiskais plānojums;
2.8.6. Apstādījumu struktūras un publisko ārtelpu tematiskais plānojums;
2.8.7. Rīgas brīvostas tematiskais plānojums;
2.8.8. Rīgas kultūrvēsturisko teritoriju tematiskais plānojums;
2.8.9. Ainavu tematiskais plānojums;
2.8.10. Meliorācijas attīstības tematiskais plānojums;
2.8.11. Aizsargjoslu un aprobežojumu tematiskais plānojums;
2.8.12. Rīgas vēsturiskā centra un tā aizsardzības zonas Transporta un mobilitātes attīstības tematiskais plānojums (izstrādē).
3. Rīgas valstspilsētas pašvaldības publiskais pārskats; 
4. Rīgas valstspilsētas pašvaldības budžets, investīciju plāns u.c. pašvaldības ilgtermiņa finanšu plānošanas dokumenti;
5. Darba uzdevums Rīgas vēsturiskā centra un tā aizsardzības zonas teritorijas plānojuma izstrādei (Rīgas domes 29.06.2023. lēmums Nr. RD-23-2707-lē) un tā pamatnostādnes*.
6. Institūciju nosacījumi un citi dokumenti:
6.1. Institūciju nosacījumi un informācija Rīgas vēsturiskā centra un tā aizsardzības zonas teritorijas plānojuma un tā ietekmes uz vidi stratēģiskā novērtējuma izstrādei;
6.2. Vides pārraudzības valsts biroja 10.08.2023. vēstule Nr. 4-01/968/2023 „Par stratēģisko ietekmes uz vidi novērtējumu”.
7. Rīgas vēsturiskā centra un tā aizsardzības zonas teritorijas plānojuma izstrādes un tās sagatavošanās gaitā veiktie pētījumi, tostarp izstrādes procesā esošie dokumenti:
7.1. Rīgas vēsturiskā centra un tā aizsardzības zonas teritorijas plānojuma izvērtēšana turpmāko plānošanas uzdevumu definēšanai (SIA „Grupa93”, 2023.), pieejams: https://sus.lv/petijumi/rigas-vesturiska-centra-un-ta-aizsardzibas-zonas-teritorijas-planojuma-izvertesana;
7.2. Rīgas vēsturiskā centra un tā aizsardzības zonas iedzīvotāju aptauja par dzīves kvalitāti (SIA Aptauju centrs, 2024.), pieejams: https://sus.lv/petijumi/rigas-vesturiska-centra-un-ta-aizsardzibas-zonas-iedzivotaju-aptauja-par-dzives-kvalitati;
7.3. Rīgas ielu tipoloģijas rokasgrāmata (Rīgas valstspilsētas pašvaldības Pilsētas attīstības departamenta Rīgas pilsētas arhitekta dienests sadarbībā ar SIA „RUUME arhitekti”, SIA „IE.LA inženieri” un Ārtelpas un mobilitātes departamentu, 2024.), pieejams: Rigas-ielu-tipologijas-rokasgramata-2024.pdf;
7.4. Rīgas vēsturiskā centra un tā aizsardzības zonas teritorijas faktiskās funkcionālās izmantošanas izpēte (SIA „Baltkonsults”, 2025.), pieejams: https://sus.lv/petijumi/rigas-vesturiska-centra-un-ta-aizsardzibas-zonas-rvc-un-ta-az-pasreizeja-funkcionala;
7.5. pētījums „Rīgas vēsturiskā centra un tā aizsardzības zonas transporta un mobilitātes attīstības tematiskais plānojums” (sabiedrība ar ierobežotu atbildību “E.DANIŠEVSKA BIROJS”, 2025.), pieejams: https://www.sus.lv/petijumi/rigas-vesturiska-centra-un-ta-aizsardzibas-zona-transporta-un-mobilitates-attistibas;
7.6. pētījuma „Ārtelpas struktūras attīstības uzdevumi un risinājumi Rīgas vēsturiskā centra un tā aizsardzības zonas teritorijas plānojumā” materiāli (sabiedrība ar ierobežotu atbildību „PURS KONSULTĀCIJAS”, 2025.) – nodrošina Pasūtītājs;
7.7. pētījuma „Rīgas vēsturiskā centra un tā aizsardzības zonas kultūras mantojuma saglabāšanas un attīstības nosacījumu izvērtējums” materiāli (SIA „NAMS”, 2025.) – nodrošina Pasūtītājs;
7.8. Zemo emisiju zonas projekta Rīgā materiāli, pieejams: https://www.rdpad.lv/portfolio/zemo-emisiju-zonas-projekts-riga/.
8. Veiktās izpētes Rīgas vēsturiskā centra un tā aizsardzības zonas teritorijas plānošanai – papildus informācijai un izmantošanai pēc nepieciešamības atbilstoši darba specifikai:
8.1. Autonovietņu koncepcijas izstrāde (SIA „PricewaterhouseCoopers”, 2023.);
8.2. Elektrotransporta uzlādes tīkla attīstības koncepcijas izstrāde Rīgas valstspilsētas administratīvai teritorijai (SIA „Grupa93”, 2023.);
8.3. Rīgas pilsētas velosatiksmes attīstības koncepcija līdz 2030.gadam (Rīgas domes Satiksmes departaments, SIA „Civitta Latvija”, 2022.);
8.4. Izpēte par velojoslu ierīkošanas iespējām Rīgas pilsētas centrālajā daļā dzelzceļa loka ietvaros (SIA „E.Daniševska birojs”, 2013.);
8.5. pētījums „Gājēju un velosatiksmes plūsmu novērtējums Rīgas vēsturiskajā centrā” (SIA „SOLVERS”, 2013.);
8.6. iedzīvotāju aptauja par dzīvi Rīgas apkaimēs (SIA „Aptauju Centrs”, SIA „Projektu un kvalitātes vadība”, 2013);
8.7. iedzīvotāju aptauja par dzīves kvalitāti Rīgas vēsturiskajā centrā un tā aizsardzības zonā (SIA „Aptauju Centrs”, 2014.);
8.8. Ēku pirmo stāvu izmantošanas un fasāžu raksturojuma izpēte Rīgas centra daļā (SIA „Latvijas Fakti”, 2013.);
8.9. Metodikas izstrāde ekspertu kvalitatīvajam novērtējumam par veiktajiem apbūves pārveidojumiem Rīgas vēsturiskā centra un tā aizsardzības zonas teritorijā (SIA „Arhitektūras birojs FORMA”, 2013.);
8.10. Rīgas domes atbalsta nekustamo īpašumu īpašniekiem, kuri nodrošina Rīgas vēsturiskā centra un tā aizsardzības zonas autentiskuma saglabāšanu un ēkas statusam un kultūrvēsturiskajai vērtībai atbilstošu ēku renovāciju un restaurāciju, efektivitātes novērtējums (SIA „PricewaterhouseCoopers", 2013.);
8.11. Rīcības plāns ugunsdrošības pasākumu ieviešanai Rīgas vēsturiskajā centrā (SIA „VPM Latvia”, 2014.);
8.12. pētījums „Priekšlikumi Rīgas centrālās daļas publiskās ārtelpas struktūras attīstības pamatnosacījumiem” (SIA „Grupa93”, 2014.);
8.13. Kvalitatīvais novērtējums par laikā no 2006.-2013. gadam veikto apbūves pārveidojumu ietekmi uz RVC un tā aizsardzības zonas īpašas nozīmes universālo vērtību (SIA „Arhitektūras birojs FORMA”, Krists Karklins Design LLC, 2014.);
8.14. Mājokļa attīstība Rīgas vēsturiskajā centrā un tā aizsardzības zonā (Rīgas Tehniskā universitāte, 2014.);
8.15. Eksperta – transporta plānošanas speciālista konsultāciju pakalpojuma kopsavilkums Rīgas vēsturiskā centra publiskās ārtelpas attīstības plānošanas specifisko jautājumu risināšanai (SIA „MANTOJUMS”, 2015.);
8.16. Eksperta – ainavu arhitekta konsultāciju pakalpojuma kopsavilkums Rīgas vēsturiskā centra publiskās ārtelpas attīstības plānošanas specifisko jautājumu risināšanai (SIA „Zala Landscape Architecture”, 2015.);
8.17. Eksperta – mājokļu un dzīvojamās vides  attīstības speciālista konsultāciju pakalpojums tematiskajam plānojumam par mājokļu funkcijas attīstību Rīgas centrālajā daļā (Sandra Treija, 2015.);
8.18. Rīgas domes autonovietņu politikas un attīstības koncepcijas izstrāde. Stāvvietu infrastruktūras sadaļas attīstības plāns (SIA „E. Daniševska birojs”, 2015.);
8.19. Rīgas vēsturiskā centra un tā aizsardzības zonas teritorijas plānojumā noteikto nekustamā īpašuma aprobežojumu ietekmes izvērtēšana (SIA „PricewaterhouseCoopers”, 2017.);
8.20. Rīgas vēsturiskā centra un tā aizsardzības zonas publiskās ārtelpas attīstības vadlīniju vispārīgās daļas un vadlīniju grafiskā dizaina izstrāde (SIA „ALPS”, 2020.);
8.21. Pilsētvides attīstību raksturojošo pakalpojumu kvalitātes un pieejamības novērtēšanas metodoloģija Rīgas apkaimju līmenī (SIA „Datorkarte”, 2011.);
8.22. Gājēju ielas izveidošana Rīgas centrā (SIA „E. Daniševska birojs”, 2010.);
8.23. Pašvaldības finansiālo līdzekļu piesaistes iespējas vēsturiskā mantojuma saglabāšanai, aizsardzībai un attīstībai (SIA „DEA Baltica”, 2008.);
8.24. Rīgas centrālās daļas publiskās ārtelpas analīze (Space Syntax Limited, 2008.);
8.25. Transporta plūsmu un satiksmes infrastruktūras nodrošinājuma izpētes, analīzes un priekšlikumu projekts Rīgas pilsētas teritorijas daļai, kas ietver Hanzas šķērsojuma trasi (SIA „E.Daniševska birojs”, 2008.);
8.26. Rīgas vēsturiskā centra un tā aizsardzības zonas teritorijas plānojuma izvērtēšanas sistēma (SIA „DEA Baltica”, 2008.);
8.27. Iedzīvotāju aptauja „RVC saglabāšana un attīstība” (Latvijas Universitātes Filozofijas un socioloăijas institūts, 2002.);
8.28. Ielu, laukumu, pagalmu segumu analīze Rīgas vēsturiskajā centrā (SIA „MANTOJUMS”, 2003.);
8.29. Rīgas vēsturiskā centra ēku izmantošanas veidu izpēte (datu bāze) (SIA „Latvijas Fakti”, 2003.);
8.30. Rīgas vēsturiskā centra publiskās telpas inventarizācija un analīze (SIA „Sestais stils”, 2003.);
8.31. Vecrīgas reģenerācijas projekts un tā realizācijas rezultāti (Vija Gaida Caune, 2003.);
8.32. Statistikas dati par mājokļa raksturojumu RVC (Modrīte Lūse, 2003.);
8.33. Mājokļa attīstība Rīgas vēsturiskajā centrā (SIA „Tursons”, 2003.);
8.34. Rīgas vēsturiskā centra teritorijas hidroģeoloģiskie un inženierģeoloģiskie apstākļi (Valsts ģeoloģijas dienests,  2003.);
8.35. Gaisa kvalitāte Rīgas vēsturiskā centra teritorijā (Dace Danilāne, 2003.);
8.36. Esošo un paredzamo gaisa piesārņotāju izmešu izkliedes modelēšana Rīgas vēsturiskā centra teritorijā (Jānis Kleperis, 2003.);
8.37. Eksperta slēdziens par elektromagnētiskā starojuma risku un tā ietekmi Rīgas vēsturiskā centra teritorijā, (Antons Kolodinskis, 2003.);
8.38. Virszemes ūdeņu kvalitāte Rīgas vēsturiskā centra teritorijā (Jevgēnijs Fiošins, 2003.);
8.39. Atkritumu apsaimniekošana Rīgas vēsturiskā centra teritorijā (Natālija Vanaga, 2003.);
8.40. Akustiskā trokšņa piesārņojums Rīgas vēsturiskā centra teritorijā (SIA „R&D Akustika”, 2003.);
8.41. Dabas pamatnes izpēte un precizēšana Rīgas vēsturiskajā centrā (SIA „Top Vide”, 2003.);
8.42. Rīgas vēsturiskā centra inženiertehniskās apgādes tīklu attīstība (SIA „Jensen Consult & Arhis inženieri”, 2003.);
8.43. Rīgas vēsturiskā centra esošā stāvokļa izvērtējums: saimniecisko notekūdeņu kanalizācija, lietus ūdeņu kanalizācija un ūdens apgādes sistēma (SIA „Aqua Brambis”, 2003.);
8.44. Rīgas vēsturiskā centra pilsētvides ģenēzes hronoloģiskie plāni (Krišjānis Veitners, 2003.);
8.45. Pašreizējā autotransporta novietošanas situācijas pētniecība Rīgas vēsturiskā centra teritorijā (SIA „KMK projekts”, 2003.);
8.46. Ceļu satiksmes drošības stāvokļa pētniecība Rīgas vēsturiskā centra teritorijā, (SIA „BRD projekts”, 2003.);
8.47. Transporta plūsmu izpēte (SIA „IMINK”, 2003.);
8.48. Ielu tīkls. Pašreizējās situācijas inventarizācija un analīze (SIA „Solvers”, 2003.);
8.49. Ārpilsētas transports, sabiedriskais transports un velosatiksme (SIA „Uģis Šēnbergs, arhitekts”, 2003.);
8.50. Gājēju kustības organizācijas pašreizējā situācija un attīstības tendences (SIA „E.Daniševska birojs”, 2003.);
8.51. Rīgas vēsturiskā centra teritoriāli ekonomiskā analīze (SIA „ZR un partneri”, 2004.);
8.52. Rīgas vēsturiskā centra apakšzemes (arheoloģisko) kultūrvēsturisko vērtību aizsardzība, izpēte un saglabāšana (Ilona Celmiņa, 2004.);
8.53. Koka ēku apsekošana un novērtēšana Rīgas vēsturiskajā centrā (SIA „AIG”, 2004.);
8.54. Rīgas vēsturiskā centra kultūrvēsturisko vērtību tiesiskās aizsardzības nodrošinājuma izvērtējums (Jānis Radiņš, 2004.);
9. citi pēc izpildītāja ieskatiem pakalpojuma izstrādei nepieciešamie pētījumi, kas pieejami izpildītājam vai ir Pasūtītāja rīcībā.

* Atbilstoši darba uzdevumam Teritorijas plānojuma izstrādei, noteikts, ka:
· Teritorijas plānojuma izstrāde ir nepieciešama, lai iedzīvinātu pašvaldības nostādnes attiecībā uz mobilitātes, publiskās ārtelpas, apbūves un apdzīvojuma attīstību RVC un tā AZ teritorijā. Saglabājot un aizsargājot kultūrvēsturiskās vērtības RVC un tā AZ teritorijā, ir jāveicina aktīvas un dzīvīgas pilsētvides attīstība, nostiprinot mājokļa funkciju un pilnveidojot iedzīvotājiem nepieciešamo pakalpojumu un infrastruktūras pieejamību un daudzveidību. Nepieciešams telpiski nostiprināt stratēģiskos mobilitātes principus pilsētas kodolā, kur gājēju, velosipēdistu un sabiedriskā transporta pārvietošanās ir prioritāra attiecībā pret privāto autotransportu, kā arī ir jāveicina kvalitatīvas ārtelpas un apstādījumu struktūras attīstība RVC un tā AZ teritorijā, pilnveidojot nosacījumus daudzveidīgi izmantojamu un ar augstvērtīgiem ekoloģiskiem un dekoratīviem augu stādījumiem labiekārtotu teritoriju tīklojuma veidošanai un nostiprināšanai, ietverot ūdensmalas, laukumus, skvērus, parkus un citas teritorijas ārtelpā. 
· Teritorijas plānojuma risinājumu izstrādē nepieciešams aktualizēt līdzšinējos attīstības plānošanas dokumentu un saistošo noteikumu risinājumus RVC un tā AZ teritorijā atbilstoši uz UNESCO Pasaules mantojuma saglabāšanu un attīstību attiecināmo starptautisko konvenciju, deklarāciju un rekomendāciju, kas pieņemtas un pilnveidotas esošo RVC un tā AZ attīstības plānošanas dokumentu darbības laikā, kā arī pašvaldības kopējo ilgtspējīgas attīstības mērķu pamatnostādnēm.

Pielikums B

Laika grafiks 
Priekšlikumu Rīgas vēsturiskā centra un tā aizsardzības zonas teritorijas plānojuma 
risinājumu vides jomā un ietekmes uz vidi stratēģiskā novērtējuma izstrādei (orientējoši)

Laika grafiks ilustrē SIVN izstrādes procesa sasaisti ar Teritorijas plānojuma izstrādi.

